Publication: Magyar Közlöny
Issue: MK-1998-8 (Year: 1998, Number: 8)
Era: 1990-2004
Section: így a 64/1991. (XII. 17.) és a 27/1993. (IV. 29.) AB határozatokban is — kifejtette, hogy „Valamely alapjog tartalmának meghatározása és lényeges garanciáinak meghatározása csakis törvényben történhet, törvény kell továbbá az
Paragraph Index: 303

így a 64/1991. (XII. 17.) és a 27/1993. (IV. 29.) AB határozatokban is — kifejtette, hogy „Valamely alapjog tartalmának meghatározása és lényeges garanciáinak meghatározása csakis törvényben történhet, törvény kell továbbá az alapjog közvetlen és jelentős korlátozásához is.” A szabad mozgáshoz való jog, a közlekedés szabadsága nem fogható fel abszolút jellegű, korlátozhatatlan jogosultságként. A jogalkotó a kellő indokok alapján — alapvetően a közúti közlekedés valamennyi résztvevője életének, biztonságának védelme érdekében — határozza meg azokat a szabályokat, amelyek a közúti közlekedésben részt vevő személyekre vonatkoznak. Így a gépjárművet vezető személytől megkívánja, hogy vezetésre alkalmas állapotban legyen, az előírt vezetői engedéllyel rendelkezzen, a közúti közlekedés rendjére vonatkozó jogszabályi előírásokat betartsa [Kötv. 5. § (2) bek., 6—7. §-ok]. A jogalkotó a közlekedés rendjét szabályozó előírások betartását különböző — igazgatási, szabálysértési, büntető — szankciók kilátásba helyezésével is elősegíteni kívánja. E jogkövetkezmények ugyancsak törvényi szintű szabályozáson alapulnak, így a Rendőrségi törvény (Rtv.), a Szabálysértési törvény (Sztv.), a Büntető Törvénykönyv (Btk.) rendelkezésein. A részletes felsorolást mellőzve elegendő utalni pl. az Rtv. 44. § (1) bek. d) pontjára (vezetői engedély helyszínen történő elvétele), az Sztv. 116/A §-ára (ittas vezetés), vagy a Btk. 190. §-ára (cserbenhagyás). A gépjárművezetők utánképzésének intézménye a Közlekedési törvény (Kötv.) 18. § (4) bekezdésének rendelkezésein alapul. A közlekedés szabadságát közvetlenül és elsődlegesen korlátozó normák tehát törvényi szintűek, az alacsonyabb szintű jogforrások e törvények alapján, azok előírásait

Source: https://magyarkozlony.hu/hivatalos-lapok/b1d5b9d2b6a3ee598b86ab09063f62631c9adaad/dokumentumok/80f3052638ca2fe46be8d495a9f379976db9435e/letoltes